
RAPORT DE SPECIALITATE
 privind aprobarea Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Clădire în regim de înalțime P+2E cu funcțiunea centru cultural și educațional Kuncz” Timișoara prin POR 2014-2020

	Având în vedere Referatul de aprobare a proiectului de hotărâre cu nr. SC2020- 9580 /30.04.2020, Acordul de parteneriat  și Proiectul de hotărâre privind aprobarea acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Clădire în regim de înalțime P+2E cu funcțiunea centru cultural și educațional Kuncz” Timișoara prin POR 2014-2020;
Ţinând cont de prevederile Ghidului Solicitantului – Centru Comunitar Integrat, Condiții specifice de accesare a fondurilor, Axa prioritară 9 – Sprijinirea regenerării economice și sociale a comunităților defavorizate din mediul urban, Prioritatea de investiţii 9.1  –Dezvoltarea locală sub responsabilitatea comunității, Obiectiv specific OS 9.1 – Reducerea numărului de persoane aflate în risc de sărăcie și excluziune socială, prin măsuri integrate;
În vederea îndeplinirii obiectivelor Strategiei Europa 2020, România şi-a asumat ca ţintă incluziunea socială a grupurilor vulnerabile şi reducerea numărului de persoane expuse riscului de sărăcie sau excluziune socială;
Având în vedere ca una dintre intervenţiile cheie pentru reducerea sărăciei şi promovarea incluziunii sociale o reprezintă dezvoltarea de servicii sociale, urmărindu-se consolidarea şi îmbunătăţirea acestora la nivel comunitar, prin finanţarea din POR 2014-2020 a investiţiilor în infrastructura necesară furnizării şi dezvoltării lor;
Conform Studiului de fundamentare pentru Strategia naţională privind incluziunea socială şi reducerea sărăciei 2015-2020, întocmit de Banca Mondială, ”trebuie sporit accesul anumitor grupuri vulnerabile la serviciile specializate, iar unele tipuri de servicii trebuie dezvoltate în continuare. Anumite categorii expuse riscului de excluziune ar trebui să beneficieze de acces mai mare la servicii sociale de calitate în România, precum persoanele defavorizate care trăiesc în comunităţi urbane marginalizate”.  Prin intermediul Strategiei naţionale privind incluziunea socială şi reducerea sărăciei, se propun o serie de politici orientate către persoane, dintre care le enumerăm pe cele privitoare la serviciile sociale. Serviciile integrate, care includ servicii de protecţie socială, ocupare, educaţie, sănătate, şi alte servicii publice sunt extrem de rare;
În considerarea faptului că obiectivul specific al proiectului îl reprezintă revitalizarea fizică, economică şi socială a comunităţilor defavorizate;
Având în vedere necesitatea îndeplinirii condiţiei de eligibilitate a proiectului, solicitantul finanţării trebuie să aibă calitatea de prestator de servicii sociale acreditat în condiţiile legislaţiei naţionale aplicabile în vigoare, iar în acest sens Direcţia de Asistenţă Socială a Municipiului Timişoara, serviciu cu personalitate juridică proprie, subordonat Consiliului Local, este acreditată conform Certificatului de Acreditare nr. AF, seria 003748;
 	Întrucât zona pentru care se propune investiția, se încadrează în categoria zonelor urbane marginalizate, zona in care membri comunității dețin o poziție marginală în societate și se confruntă cu o largă paletă de probleme sociale;
Grupul ţintă vizat este format din aproximativ 100 de persoane din comunitatea urbană marginalizată, beneficiari direcţi ai investiţiilor realizate în cadrul priectului;
Reţinând obiectivele specifice ale proiectului   care urmăresc combaterea marginalizării sociale a acestei populaţii prin promovarea unei abordări de tip integrat, prin realizarea unei investiţii în imbunătăţirea mediului fizic precum şi investiţii pentru dezvoltarea funcţiilor sociale şi comunitare (centru multifuncţional cu activităţi socio-educative, recreative şi culturale),  apreciem că proiectul de hotărâre privind aprobarea Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Clădire în regim de înalțime P+2E cu funcțiunea centru cultural și educațional Kuncz” Timișoara prin POR 2014-2020, îndeplinește condițiile tehnice pentru a fi supus dezbaterii și aprobării plenului consiliului.

